Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางซื่อ อำเภอดุสิต จังหวัดพระนคร ให้แก่บริษัทปูนซิเมนต์ไทย จำกัด พ.ศ. 2510
วันที่ประกาศ: 1967-08-17

content: พระราชบัญญัติ โอนที่ดินซึ่งเป็นสาธารณสมบัติของแผ่นดินในท้องที่ ตำบลบางซื่อ อำเภอดุสิต จังหวัดพระนคร ให้แก่บริษัทปูนซิเมนต์ไทย จำกัด พ.ศ. ๒๕๑๐
content: ในพระปรมาภิไธย พระบาทสมเด็จพระปรมินทรมหาภูมิพลอดุลยเดช สังวาลย์ ผู้สำเร็จราชการแทนพระองค์ ให้ไว้ ณ วันที่ ๒๙ มิถุนายน พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางซื่อ อำเภอดุสิต จังหวัดพระนคร ให้แก่บริษัทปูนซิเมนต์ไทย จำกัด เพื่อแลกเปลี่ยนกับที่ดินของบริษัทปูนซิเมนต์ไทย จำกัด พระมหากษัตริย์โดยคำแนะนำและยินยอมของสภาร่างรัฐธรรมนูญในฐานะรัฐสภา
content: จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางซื่อ อำเภอดุสิต จังหวัดพระนคร ให้แก่บริษัทปูนซิเมนต์ไทย จำกัด พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลบางซื่อ อำเภอดุสิต จังหวัดพระนคร โฉนดที่ ๘๓๔๗ เลขที่ดิน ๙๖๐ เนื้อที่ประมาณ ๒ ไร่ ๓ งาน ๙๘ ตารางวา และโฉนดที่ ๘๓๔๘ เลขที่ดิน ๙๖๑ เนื้อที่ประมาณ ๓ ไร่ ๗๓ ตารางวา ภายในแนวเขตตามแผนที่ท้ายพระราชบัญญัตินี้ ให้แก่บริษัทปูนซิเมนต์ไทย จำกัด
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงศึกษาธิการรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกระทรวงศึกษาธิการ ประสงค์จะนำที่ดินราชพัสดุที่เป็นสาธารณสมบัติของแผ่นดิน โฉนดที่ ๘๓๔๗ และโฉนดที่ ๘๓๔๘ เนื้อที่ทั้งหมดประมาณ ๖ ไร่ ๗๑ ตารางวา ในท้องที่ตำบลบางซื่อ อำเภอดุสิต จังหวัดพระนคร
content: ซึ่งเป็นที่ตั้งของโรงเรียนอิสลามวิทยาลัยไปแลกเปลี่ยนกับที่ดิน เนื้อที่ประมาณ ๔๐ ไร่ ๑ งาน ๔๐ ตารางวา ซึ่งบริษัทปูนซิเมนต์ไทย จำกัด ได้จัดหามาแลกเปลี่ยน ในการนี้ทางราชการได้เนื้อที่ดินเพิ่มพอที่จะปรับปรุงขยายกิจการศึกษาต่อไปได้ในภายหน้า และสถานที่ตั้งเดิมของโรงเรียนนั้น
content: สิ่งแวดล้อมไม่มีความเหมาะสมที่จะใช้เป็นสถานศึกษาเล่าเรียนต่อไป ฉะนั้น จึงเป็นการสมควรที่จะโอนที่ดินราชพัสดุที่เป็นสาธารณสมบัติของแผ่นดินแปลงนี้ ให้แก่บริษัทปูนซิเมนต์ไทย จำกัด ตามข้อตกลงต่อไป โดยตราเป็นพระราชบัญญัติ ตามประมวลกฎหมายแพ่งและพาณิชย์ มาตรา ๑๓๐๕
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลวัดโสมนัส อำเภอป้อมปราบศัตรูพ่าย จังหวัดพระนคร ให้แก่นายประจวบ บุรานนท์ พ.ศ. 2510
วันที่ประกาศ: 1967-08-22

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลวัดโสมนัส อำเภอป้อมปราบศัตรูพ่าย จังหวัดพระนคร ให้แก่นายประจวบ บุรานนท์ พ.ศ. ๒๕๑๐
content: ภูมิพลอดุลยเดช ป.ร. ให้ไว้ ณ วันที่ ๒๕ กรกฎาคม พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลวัดโสมนัส อำเภอป้อมปราบศัตรูพ่าย จังหวัดพระนคร ให้แก่นายประจวบ บุรานนท์ เพื่อแลกเปลี่ยนกับที่ดินของนายประจวบ บุรานนท์ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลวัดโสมนัส อำเภอป้อมปราบศัตรูพ่าย จังหวัดพระนคร ให้แก่นายประจวบ บุรานนท์ พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลวัดโสมนัส อำเภอป้อมปราบศัตรูพ่าย จังหวัดพระนคร โฉนดที่ ๔๐๓ เนื้อที่ประมาณ ๑ งาน ๕๑ ตารางวา ภายในแนวเขตตามแผนที่ท้ายพระราชบัญญัตินี้ ให้แก่นายประจวบ บุรานนท์
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากนายประจวบ บุรานนท์ ได้เสนอขอแลกเปลี่ยนที่ดินของตน เนื้อที่ประมาณ ๑ ไร่ ๗๗ ตารางวา กับที่ดินราชพัสดุที่เป็นสาธารณสมบัติของแผ่นดิน โฉนดที่ ๔๐๓ เนื้อที่ประมาณ ๑ งาน ๕๑ ตารางวา ตำบลวัดโสมนัส อำเภอป้อมปราบศัตรูพ่าย จังหวัดพระนคร
content: ซึ่งเป็นที่ดินบริเวณที่ว่าการอำเภอป้อมปราบศัตรูพ่าย โดยอยู่ห่างกันประมาณ ๒๐๐ เมตร และคณะรัฐมนตรีได้อนุมัติแล้ว เพราะเห็นว่าทางราชการได้ประโยชน์มากขึ้นนั้น บัดนี้นายประจวบ บุรานนท์ เจ้าของที่ดินได้โอนกรรมสิทธิ์ในที่ดินของตนให้แก่กระทรวงการคลังแล้ว
content: จึงสมควรโอนที่ดินราชพัสดุที่เป็นสาธารณสมบัติของแผ่นดินแปลงนี้ ให้แก่นายประจวบ บุรานนท์ ตามข้อตกลงต่อไป โดยตราเป็นพระราชบัญญัติตามประมวลกฎหมายแพ่งและพาณิชย์ มาตรา ๑๓๐๕